**U.D: INICIACIÓ AL COLPBOL**

**Rafael Martínez Torres. Mayo de 2021**

**Ubicació de la unitat didàctica**: primera quinzena de maig

**Curs destinatari**: quart de primària. 20 alumnes.

**Número de sessions**: quatre sessions, les dues primeres de seixanta minuts i la tercera i quarta de quaranta minuts (car senyalar que totes les sessions contemplen els huit primers minuts per baixar de l’aula al pati i formar i els deu minuts finals d’anar als lavabos i la tornada a l’aula).

**Objectius generals**:

* Conèixer el Colpbol, la seua història i evolució.
* Conèixer les regles del Colpbol i les seues possibilitats lúdic-esportives.
* Practicar el Colpbol des d’una perspectiva
* Fomentar l’activitat física i salut des d’una perspectiva de gènere, integradora, coeducadora i col·laborativa.

**1ª SESSIÓ:**

**Duració:** 60 minuts.

**Espai:** aula i pati.

**Materials:** balons de Colpbol i vídeo “Colpbol, l’esport en clau educativa”.

**Objectius:**

* Aproximació a la història del Colpbol i foment de l’interès respecte a aquest esport.
* Primeres nocions sobre el reglament.
* Contacte amb els balons oficials amb els primers tocs.

**Seqüenciació:**

* Visionat del vídeo dins de l’aula: “Colpbol, l’esport en clau educativa” i reflexions respecte als objectius d’aquest l’esport. Duració: 20 minuts.
* Escalfament: al pati, juguem a jocs de pillar, com ara “la peste”. Duració 8 minuts.
* Part principal: per parelles juguem a passar-nos el baló amb diferents tocs. Experimentem les possibilitats de toc que tenim i ajustades al reglament. Després, formem dos grups de 10 alumnes, cadascú en una meitat del camp de bàsquet, i amb un baló de Colpbol juguem “al pelotazo” colpejant el baló amb la mà i amb la finalitat d’impactar sobre la resta de jugadors i jugadores que corren per distanciar-se i evitar l’impacte. Poc a poc anem introduint més balons per donar major intensitat al joc. Duració: 10 minuts.
* Tornada a la calma: estiraments mentre reflexionem en grup sobre els aprenentatges. Duració: 5 minuts

**2ª SESSIÓ:**

**Duració:** 60 minuts.

**Espai:** pati de futbet i camp de voleibol.

**Materials:** balons de Colpbol i xarxa de voleibol.

**Objectius:**

* Afiançar els colpegis: varietats, diferents part del cos, força, precisió, amb bot previ, amb bot posterior, trajectòria alta, mitja i rasa, etc.
* Iniciar el joc de camp en equip aplicant les regles del Colpbol.
* Introducció de la figura del porter.

**Seqüenciació:**

* Escalfament: mobilitat articular i jocs de carrera: per parelles, cada alumne o alumna situada a una banda del camp de futbet i amb el baló de Colpbol situat just en mig, espera la senyal del mestre per anar corrent cap al baló i ser el primer en colpejar-lo per traspassar la línia d’eixida de la companya oponent (marcar gol). Anirem fent canvis en la posició d’eixida. Duració: 10 minuts.
* Part principal:

1) Cara a cara, practiquem per parelles la passada i el mestre o mestra guia l’activitat perquè l’alumnat practique els diferents colpegis i amb diferents parts del cos. Continua l’activitat però fent grups de quatre alumnes (dos front a dos) i finalment grups de deu alumnes (cinc front a cinc). Duració: 10 minuts

2) Es fan tres grups (dos de set alumnes i un grup de sis). Dos grups fan un primer partit d’iniciació al Colpbol al pati de futbet, mentre l’altre grup juga al camp de voleibol dividit en dos equips separats per la xarxa i passant-se la pilota per damunt amb el límit d’un toc per membre de l’equip i podent botar la pilota fins a dues vegades.

El partit de Colpbol serà detingut totes les vegades necessàries per la mestra o mestre a fi d’explicar cada acció del joc o del reglament, prestant atenció al rol del porter o portera. Els grups aniran rotant del partit de Colpbol al camp de voleibol de manera que els tres equips acabaran jugant entre ells (torneig triangular). Duració: 18 minuts (6 minuts per partit).

* Tornada a la calma: estiraments i reflexions sobre els aprenentatges. Duració: 4 minuts.

**3ª SESSIÓ:**

**Duració:** 45 minuts.

**Espai:** pati de futbet i frontó o paret.

**Materials:** balons de Colpbol.

**Objectius:**

* Afiançar el reglament i el joc en equip.
* Introduir aspectes tàctics del joc que ajuden a millorar el rendiment com a equip.

**Seqüenciació:**

* Escalfament: mobilitat articular. Treball individual amb el baló de Colpbol colpejant-lo a l’aire sense que aquest caiga a terra. Duració: 9 minuts.
* Part principal: com en la sessió anterior, es fan tres grups (dos de set alumnes i un grup de sis). Dos grups jugaran partit al Colpbol al pati de futbet, mentre l’altre grup juga al frontó de l’escola (o paret gran) en dos equips, colpejant el baló cap a la paret, permetent només un colp seguit per equip i un bot màxim.

El partit de Colpbol serà detingut totes les vegades necessàries per la mestra o mestre a fi d’afiançar el reglament però també introduint alguns aspectes tàctics del joc junta amb l’alumnat. Els grups aniran rotant del partit de Colpbol al camp de voleibol de manera que els tres equips acabaran jugant entre ells (torneig triangular). Duració: 18 minuts (6 minuts per partit).

**4ª SESSIÓ:**

**Duració:** 45 minuts.

**Espai:** pati de futbet i frontó o paret.

**Materials:** balons de Colpbol.

**Objectius:**

* Gaudir del Colpbol com a pràctica esportiva.

**Seqüenciació:**

* Escalfament: mobilitat articular. Duració: 6 minuts.
* Part principal: com en la sessió anterior, es fan tres grups (dos de set alumnes i un grup de sis). Dos grups jugaran partit al Colpbol al pati de futbet, mentre l’altre grup juga al frontó de l’escola (o paret gran) en dos equips, colpejant el baló cap a la paret, permetent només un colp seguit per equip i un bot màxim per torn.

El partit de Colpbol serà detingut sols si és necessari per la mestra o mestre, qui farà d’àrbrit. La finalitat és que l’alumnat siga autogestionari. Els grups aniran rotant del partit de Colpbol al camp de voleibol de manera que els tres equips acabaran jugant entre ells (torneig triangular). Duració: 21 minuts (7 minuts per partit).